KESKI-SUOMEN LIITTO

Oikeusministeriö	24.1.2008	
Oikeushallinto	Dnro 382/6112/2007	

Viitteet: Maakuntahallitus 23.1.2008 Lausuntopyyntönne 23.11.2007/0M8/31/2007
LAUSUNTO OIKEUSMINISTERIÖN TYÖRYHMÄN MIETINNÖSTÄ KÄRÄJÄOIKEUSVERKOSTON KEHITTÄMINEN (TYÖRYHMÄMIETINTÖ 2007:12)

Keski-Suomen liitto kiinnittää huomiota siihen, että valtion paikallishallinnon viimeaikaiset ja meneillään olevan muutokset pyrkivät tehostamaan toimintoja, sopeutumaan väestön ja palveluiden kysynnän muutoksiin sekä ottamaan huomioon työvoiman saatavuuden ennakoidut muutokset. Nämä tavoitteet ovat periaatteessa kannatettavia.

Lopputuloksena kuitenkin uhkaa olla se, että valtiovalta omilla toimillaan lisää jo muutenkin nopeaa toimintojen, investointien ja asutuksen siirtymistä harvoihin keskuksiin. Tämä taas lisää kasvualueiden ongelmia ja on vastoin julkilausuttuja tavoitteita maan tasapuoliseksi kehittämiseksi. Suuntaa eivät ole riittäneet muuttamaan sinänsä tarpeelliset pyrkimykset toimintojen alueellistamiseksi Helsingin seudulta muuhun maahan.

Tilanne on edellä kuvatun mukaisen myös käräjäoikeusverkon kehittämisesityksessä. Keski-Suomen liitto yhtyy Saarijärven - Viitasaaren seutukunnan hyväksymään kannanottoon: jos keskittämiseen on joiltakin osin mentävä, on se toteutettava pitkän siirtymäkauden jälkeen eläköitymiset huomioon ottaen ja siten, ettei keskittämisellä aiheuteta suuria rakentamiskustannuksia keskuspaikkakunnalle.

Toimintojen siirtojen järkevyyttä arvioitaessa tulisi ottaa huomioon myös käräjäoikeuden nykyisen sijaintipaikan toimitilojen kunto ja osaavan henkilöstön saatavuus. Toimintojen siirrot eivät ole perustel‑
KESKI-SUOMEN LIITTO	Puh. 014 - 652 200	Sähköposti: etunimi.sukunimi@keskisuomi.fi
Sepänkatu 4, 40100 Jyväskylä	Fax 014 - 652 277, 217 733	Internet: http://www.keskisuomi.fi

Lausuntoluonnoksen on valmistellut apulaisjohtaja Jukka Patrikainen

tuja, jos niistä aiheutuu yhteiskunnalle ja palveluiden käyttäjille enemmän kuluja kuin säästöjä.

KESKI-SUOMEN LIITTO Maakuntahallitus

Anita Mikkonen maakuntajohtaja

Jukka Patrikainen apulaisjohtaja